《巡按苏州舟中偶成》
明代·黎光

晓听纶音出大廷，驿夫挝鼓放舟行。江心水拥金山寺，京国云连铁瓮城。

松节固知经岁好，葵心先已向阳倾。此行止为询民瘼，未暇登临畅客情。

作者简介：广东东莞人，字仲辉。洪武五年举人。授御史。巡苏州，请赈水灾，全活甚众。巡凤阳，上封事，悉切时弊。九年，擢刑部侍郎，执法不阿，为御史大夫陈宁所忌，坐事死贬所。